**Kulturális és Szakmai Napok főszervezői pályázat**

A Budapesti Műszaki és Gazdaságtudományi Egyetem (BME) Építőmérnöki Kar Hallgatói Képviselet (ÉMK HK) pályázatot hirdet a 2020. évi Kulturális- és Szakmai Hét főszervezői posztjainak betöltésére.

A megpályázható posztok:

* Főszervező: A főszervezőnek koordinálnia, felügyelnie kell a szervezők munkáját, kapcsolatot kell tartania a Rendezvényszervező Bizottsággal, a Zielinski Szilárd Építőmérnöki Szakkollégiummal és a rendezvény további lebonyolítóival, szervezőivel. Folyamatosan tájékoztatnia kell az ÉMK HK-t a rendezvényről, valamint el kell látnia az ÉMK HK által kiadott feladatokat. Kiválasztásnál Rendezvényszervező Bizottság tagság előnyt jelent.
* Szakmai rendezvény koordinátor: A koordinátor feladata a szakmai programelemek megszervezése és összehangolása. Folyamatos kapcsolatban kell állnia a rendezvény lebonyolítóival és szervezőivel, tájékoztatnia kell a főszervezőt az aktualitásokról, programelemekről, a főszervező által kiadott feladatokat köteles ellátni. Kiválasztásnál a Zielinski Szilárd Építőmérnöki Szakkollégiumi tagság előnyt jelent.
* Kulturális rendezvény koordinátor: A koordinátor feladata a kulturális és közéleti programelemek megszervezése és összehangolása. Folyamatos kapcsolatban kell állnia a rendezvény lebonyolítóival és szervezőivel, tájékoztatnia kell a főszervezőt az aktualitásokról, programelemekről, a főszervező által kiadott feladatokat köteles ellátni. Kiválasztásnál Rendezvényszervező Bizottság tagság előnyt jelent.

**Pályázat feltételei**

A pályázaton részt vehet a BME Építőmérnöki Kar teljes idejű alapképzésben, mesterképzésben és doktori képzésben aktív hallgatói jogviszonnyal rendelkező hallgatója.

A sikeres pályázóknak kötelességükben áll az eredmény kihirdetésétől számított egy héten belül elküldeni a Kulturális és Szakmai Napok szervezőinek névsorát, mely feltételt a pályázat leadásával tudomásul vesznek.

**Pályázat tartalmi követelményei (gépelt formátum)**

A pályázatnak tartalmaznia kell:

* megpályázandó pozíció,
* fényképes önéletrajz, mely tartalmazza a pályázó elérhetőségeit és eddigi kari közéleti tevékenységét is,
* motivációs levél.

**A pályázás folyamata**

Géppel írt pályázat eljuttatása 2020. augusztus 14. 23:59-ig az ÉMK HK-nak elektronikus úton a kepsivelet@emkhk.hu e-mail címre.

**Határidők**

|  |  |
| --- | --- |
| A pályázat leadásának határideje: | 2020. augusztus 14. 23:59 |
| A pályázat személyes ismertetése: | 2020. augusztus 16. |
| ÉMK HK döntés: | 2020. augusztus 16. |
| A rendezvény időpontja: | 2020. szeptember 27. – 2020. október 1. |

Nem a kiírás szerint benyújtott vagy a pályázat határidejének lejárta után benyújtott pályázatokat nem áll módunkban elfogadni.

**Eredmény**

Az eredményt az ÉMK HK a döntést követő 5 munkanapon belül tájékoztatja a pályázókat a megadott elérhetőségek egyikén.

**Adatvédelem**

A TJSZ 33. § (6) és (7) bekezdés alapján az ÉMK HK a pályázatok elbírálásához szükséges adatokat a hatályos adatvédelmi szabályoknak megfelelően kezeli, a mellékelt tájékoztató szerint. A pályázó a pályázat leadásával beleegyezik személyes adatai mellékelt tájékoztató szerinti kezelésébe.

**Jogorvoslat**

A hallgató a pályázat elbírálásának eredménye ellen – a közléstől, ennek hiányában a tudomására jutásától számított 15 napon belül – a Hallgatói Jogorvoslati Bizottságnál jogorvoslattal élhet a Neptun rendszerben elérhető 001-es számú kérvény leadásával.

Budapest, 2020. augusztus 10.

Építőmérnöki Kar Hallgatói Képviselet